నాంపల్లి సరాయి

నాంపల్లి సరాయి తెలంగాణ రాష్ట్ర రాజధాని హైదరాబాదులోని నాంపల్లిలో ఉన్న భవనం. దీనిని సలాహ్ సరాయి (ప్రశాంత విశ్రాంతి మందిరం) అని కూడా పిలుస్తారు. ఇది 1919లో 6వ నిజాం రాజైన మహబూబ్ అలీ ఖాన్ కాలంలో నిర్మించబడింది.

 నిర్మాణం 
ఐదో నిజాం మీర్‌ తహినియత్‌ అలీఖాన్‌ కొలువులో రౌతుగా పనిచేసి, ఆరో నిజాం పాలనలో మున్సుబ్‌దార్‌ గా పదోన్నతి పొందిన టిప్పుఖాన్‌ బహదూర్‌ 1910లో  నాంపల్లి సరాయి నిర్మాణాన్ని ప్రారంభించాడు. 1919లో భవనం పూర్త సరాయి సేవలు మొదలయ్యే నాటికి టిప్పుఖాన్‌ చనిపోయాడు. ఆయన స్మారకంగా ఆ భవనాన్ని టిప్పుఖాన్‌ సరాయిగా పిలిచేవారు.

నాంపల్లి రైల్వే స్టేషన్, కస్టమ్స్ హౌస్ కు సమీపంలో 5,828 చదరపు గజాల (4,873 మీటర్ల) విస్తీర్ణంలో ఈ భవనం విస్తరించివుంది. భారత జాతీయ సంస్కృతి వారసత్వ సంస్థ కృషి ఫలితంగా నాంపల్లి సరాయికి 2011లో వారసత్వ కట్టడంగా గుర్తించబడింది. లభించింది.

 ఉద్దేశ్యం 
గ్రామీణ, ఇతర ప్రాంతాల నుంచి ఎంతో మంది ఇతర పనుల మీద నగరానికి వస్తూపోతున్న వారికి మూడు రోజుల పాటు ఉచిత వసతి భోజన సదుపాయాలను అందించడంకోసం ఈ సరాయి (అతిథి గృహం) నిర్మించబడింది. 1956 తరువాత టిప్పు సరాయి భవనాన్ని ప్రభుత్వ అతిథి గృహంగా ఉపయోగించారు.

 ఇవి కూడా చూడండి 
 షేక్‌పేట సరాయి

 మూలాలు 

వర్గం:హైదరాబాదు
వర్గం:హైదరాబాదు రాజభవనాలు
వర్గం:హైదరాబాద్ రాష్ట్రం
వర్గం:భారత వారసత్వ ప్రదేశాలు
వర్గం:హైదరాబాదు వారసత్వ నిర్మాణాలు